ЗАПИСНИК

Са XIII седнице Изборне комисије општине Сокобања одржане дана 18.11.2023. године у сали СО Сокобања са почетком у 23,49 часова.

Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Марија Милановић, Тања Алковић.

Седници не присуствују Александар Младеновић и Анђелковић Срђан, који су оправдано одсутни.

Седници присуствују и чланови проширеног састава за избор одборника Скупштине општине Сокобања: Исидор Крстић и Славица Миловановић, као и заменик члана Крстивоје Милановић.

Седници не присуствује Бојан Васић који је оправдано одсутан.

Седници присуствује Бојана Ћирић секретар, и Милена Раденковић-Гаћеша, заменик секретара комисије која води записник.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије je обавестила присутне да је најављена предаја исправљене документације у вези изборне листе„Заједно за Сокобању“ која је наложена Закључком и предложила је, а комисија једногласно усвојила следећи

ДНЕВНИ РЕД

1. Пријем Допуне исправљене документације у вези изборне листе „Заједно за Сокобању“ у складу са Закључком Изборне комисије општине Сокобања;
2. Одлучивање по изборној листи „Заједно за Сокобању“ коју је поднела Демократска странка;
3. Усвајање Информације о броју оверених изјава бирача који су својим потписом подржали изборну листу кандидата за одборнике Скупштине оптштине Сокобања „Заједно за Сокобању“.

ТОК СЕДНИЦЕ

1. Након усвајања дневног реда у 23:50 часова у просторију велике сали СО Сокобања приступила је Тања Николић овлашћени представник подносиоца изборе листе „Заједно за Сокобању“ и приложила је следећу допуну документације:

- Два Обрасца ЛИОСБ-2/23 и

- Образац ЛИОСБ-4/23 у 2 примерка у штампаном облику као и једну УСБ меморију на којој се по речима овлашћеног подносиоца налазе образаци ЛИОСБ-1/23 и образац ЛИОСБ-4/23;

Након тога овлашћени представник је напустио седницу у 23:51 сати.

Комисија је наставила са радом.

2. Увидом у предату документацију Комисија је утврдила да је подносилац изборне листе „Заједно за Сокобању“ поступио у складу са донетим закључком , односно да су утврђене неправилности исправљене.

Наиме достављен је исправно попуњен образац ЛИОСБ-2/23 - Сагласности кандидата за одборника за кандидата Горана Маринковића и исправно попуњен образац ЛИОСБ-2/23 - Сагласности кандидата за одборника за кандидата Лидију Ђорђевић.

Такође је достављен и исправно попуњен образац ЛИОСБ-4/23 – Списак бирача који својим потписима подржавају изборну листу кандидата за одборнике Скупштине општине Сокобања у писаном и електронском облику.

Како је утврђено да су испуњени сви законом предвиђени услови Комисија је једногласно (9 „за“) у 23:58 часова донела

**Р Е Ш Е Њ Е**

**ПРОГЛАШАВА СЕ** Изборна листа кандидата за одборнике Скупштине општине Сокобања под називом „Заједно за Сокобању“ , коју је за изборе расписане за 17.децембар 2023. године, поднела Демократска странка .

Отправак Решења представља саставни део записника.

3.Председник комисије је прочитала информацију о броју оверених изјава који су својим потписом подржали изборну листу кандидата за одборнике Скупштине општине Сокобања „ Заједно за Сокобању“ сачињену на основу извештаја ОУ Сокобања. Примедби није било и усвојена је информација о броју оверених бирача који су својим потписом подржали изборну листу кандидата за одборнике Скупштине општине Сокобања „ Заједно за Сокобању“ једногласно (9 „за“) у 23:59 часова.

Завршено у 24:00 часова

ЗАПИСНИК ВОДИЛА ПРЕДСЕДНИК

Милена Раденковић-Гаћеша, зам. секретар с.р. Александра Марковић с.р.